open-index/open-wikipedia-markdown huggingface dataset:
Matysová

**Matysová** je obec na Slovensku v okrese Stará Ľubovňa. Typickou črtou sú jej drevenice.

## Dejiny
Vznik Matysovej sa datuje okolo roku 1400, ale tento údaj je značne zahmlený. Matysovú založil šoltýs Matis, ktorý sa tu usadil so svojou rodinou za čias kráľa Žigmunda, potom bola dlho majetkom Plavečského panstva.

V 18. storočí ju zdevastovala morová epidémia a predtým na určité obdobie aj zanikla. V roku 1773 bola Matysová opísaná ako čisto rusínska obec. V roku 1806 bolo v Matysovej 185 gréckokatolíckych veriacich. Najviac obyvateľov zaznamenala koncom 19. a začiatkom 20. storočia, ale po druhej svetovej vojne sa začalo pomalé vyľudňovanie. Studené údolie Matysovského chotára nikdy neposkytovalo jeho obyvateľom dostatok obživy. Matysovčania nachádzali nový domov hlavne v Amerike, na Ukrajine a v mestách celého Česko-Slovenska.

K Matysovej patrila aj (od roku 1976 neexistujúca) osada Bydačová.

## Kultúra a zaujímavosti
### Pamiatky
* Pôvodne sa tu nachádzal gréckokatolícky chrám sv. Michala archanjela, ktorý je od roku 1979 umiestnený do Ľubovnianskeho skanzenu. Ide o drevenú trojpriestorovú stavbu s polygonálnym ukončením presbytéria a predstavanou vežou, z roku 1833. Obnovou prešiel v roku 1938. Chrám je tzv. lemkovského typu, hmota stavby sa skladá tradične z troch častí, presbytéria, širšej štvorcovej lode a babinca, nad ktorým sa vypína veža. V interiéri sa nachádza barokový ikonostas z polovice 18. storočia, ktorý pochádza ešte zo staršieho chrámu. Jeho súčasťou sú aj staršie ikony zo 17. storočia ako Kristus Pantokrator, sv. Peter a Pavol a sv. Michal. Na oltári v presbytériu sa nachádza aj obraz Bohorodičky datovaný do roku 1693. Fasády aj strechy chrámu sú pokryté šindľom, veža je ukončená šindľovou cibuľou s laternou. Nad loďou a presbytériom sú umiestnené malé sanktusníky.

* Gréckokatolícka fara, jednopodlažná dvojtratová historizujúca stavba z prelomu 19. a 20. storočia. Úpravami prešla v 60. rokoch 20. storočia. Fasáde dominuje drevený presklený rizalit ukončený trojuholníkovým štítom. Okná majú profilované šambrány s nadokennými rímsami, nárožia sú bosované.

Súbor:Matysowa, cerkiew św. Michała Archanioła (HB2).jpg|Chrám sv. Michala archanjela v Ľubovnianskom skanzene
Súbor:Matysowa, cerkiew św. Michała Archanioła (HB3).jpg
Súbor:Matysowa, cerkiew św. Michała Archanioła (HB1).jpg
Súbor:Spisska Lubovna 005.jpg|Interiér chrámu
Súbor:Spisska Lubovna 010.jpg|Inkona sv. Michala archanjela
Súbor:Spisska Lubovna 011.jpg|Inkona Krista Pantokratora


### Zaujímavosti
Dominantou matysovskej prírody je vrch Marmon (Marman), ktorý v sebe skrýva ojedinelú červenú horninu. V jeho blízkosti sa nachádza pamätná tabuľa a miesto tragickej udalosti z druhej svetovej vojny. Pád ruského ťažkého bombardéra spomínajú miestni ešte aj dnes. 

## Osobnosti obce
### Rodáci
* Mikuláš Ladižinský (* 1923 - † 1987), herec 
* Štefan Ladižinský (* 1925), dirigent, hudobný skladateľ

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Rusínske obce okresu Stará Ľubovňa
Zemplínske Hradište

**Zemplínske Hradište** je obec na Slovensku v okrese Trebišov. 

## Polohopis
Rozprestiera sa na agradačnom vale rieky Ondavy, 6 km južne od Trebišova. V obci sa nachádza kostol z roku 1801, ktorý v roku 1984 prešiel kompletnou rekonštrukciou.

## Demografia

### Sčítanie 2021
 **údaje:** *Sčítanie obyvateľov, domov a bytov v roku* 2021

## Kultúra a zaujímavosti
### Pamiatky
* Gréckokatolícky kostol Nanebovstúpenia Pána, jednoloďová barokovo-klasicistická stavba so segmentovým ukončením presbytéria a predstavanou vežou z roku 1796. Interiér chrámu je zaklenutý pruskými klenbami. Zariadenie kostola pochádza z doby jeho výstavby, okrem ikonostasu, ktorý pochádza zo začiatku 20. storočia. Chrám má hladké fasády so segmentovo ukončenými oknami. Veža je členená pilastrami a ukončený zvonovitou helmicou. 

* Reformovaný kostol, jednoloďová pôvodne klasicistická stavba s polygonálnym záverom a predstavanou vežou z roku 1801. V roku 1887 bola pristavaná polygonálna veža. Interiér je zaklenutý korýtkovou klenbou. Nachádza sa tu kazateľnica z doby vzniku kostola. Fasády kostola sú členené lizénovými rámami. Veža má dekoratívnu prevýšenú ihlancovú helmicu.

### Zaujímavosti
Obec je prezývaná aj ako *Bocianopolis*, pretože v nej hniezdi najväčšia kolónia bociana bieleho na Slovensku.

## Referencie

## Iné projekty

## Externé odkazy
* 


Kategória:Obce okresu Trebišov
Zemplínska Nová Ves

**Zemplínska Nová Ves** () je obec na Slovensku v okrese Trebišov. Obec tvoria dve časti Úpor a Zemplínsky Klečenov.

## Časti obce
* Úpor 
* Zemplínsky Klečenov. 

## Kultúra a zaujímavosti

### Pamiatky
* Gréckokatolícky kostol Najsvätejšej Trojice v časti Úpor, jednoloďová neobaroková stavba s pravouhlým ukončením presbytéria a mierne predstavanou vežou z rokov 1935-1936. Fasády kostola sú členené lizénami a termálnymi oknami s profilovanými šambránami. Veža vyrastá z priečelia s dekoratívnym štítom s prelamovanou rímsou, je členená kordónovými rímsami a ukončená korunnou rímsou s terčíkom a zvonovitou helmicou. 
* Rímskokatolícky kostol Sedembolestnej Panny Márie v časti Zemplínsky Klečenov
* Pravoslávny kostol Narodenia Jána Krstiteľa v časti obce Zemplínsky Klečenov 
* Rímskokatolícky kostol sv. Jozefa Robotníka v časti obce Úpor
* Židovský cintorín za časťou obce Úpor
* Izby tradícii v oboch častiach obce
* Bývalý kaštieľ v časti obce Úpor, dnes sídlo miestnej školy
* Kaplnka pri dome rodiny Jozefa Klasovského

## Občianska vybavenosť
Obecný úrad sa nachádza v Úpore na Hlavnej ulici. V spoločnej budove je obecný úrad, kultúrny dom, hasičská zbrojnica, sídli tu aj pošta. V oboch častiach obce sa nachádzajú kultúrne domy, na cintorínoch sú rozlúčkové siene, takisto aj izby tradícií. V obci je futbalový areál s ihriskom, multifunkčné ihrisko, detské ihrisko, workoutové ihrisko a dopravné ihrisko. V časti Úpor je základná a materská škola so školskou jedálňou.  

## Osobnosti
* Jozef Suchoža (*27. september 1931 – † 19. február 2024) – slovenský právnik a pedagóg pôsobiaci na Právnickej fakulte UPJŠ v Košiciach

## Referencie

## Iné projekty

## Externé odkazy
* 


Kategória:Obce okresu Trebišov
Obručné

**Obručné** je obec na Slovensku v okrese Stará Ľubovňa.

## Polohopis
Obec sa nachádza v severozápadnej časti Šariša, priamo pri hranici s Poľskom. Severným okrajom prechádza cesta I/77, ktorá tu prekonáva horský hrebeň Čergova. 

## Dejiny
Obručné vzniklo na území panstva Plaveč v 2. polovici 14. storočia. Historické názvy boli v roku 1636 *Obruczno*, v roku 1773 *Obrucžno* a v roku 1920 Obručné. Živobytie ľuďom poskytovalo poľnohospodárstvo a chov dobytka, no najmä po vzniku prvej Česko-slovenskej republiky časť obyvateľov odchádzala za prácou do Česka.

## Obyvateľstvo
Z dôvodu náročných podmienok na život, odľahlosti a nedostatku pracovných príležitostí sa populácia v obci neustále znižuje. Obyvateľstvo tvoria z veľkej časti seniori a z Obručného sa postupne stáva chalupárska osada s rekreačným charakterom.

Vývoj počtu obyvateľov:

## Kultúra a zaujímavosti
### Pamiatky
* Gréckokatolícky chrám sv. Demetria martýra, jednoloďová neoklasicistická stavba s polkruhovým ukončením presbytéria a predstavanou vežou, z roku 1892. Interiér je zaklenutý pruskými klenbami. V interiéri sa nachádza baldachýnový oltár a ikonostas od D. Ozoróczyho z Kurimy z roku 1925. Fasády sú po úpravách hladké s polkruhovo ukončenými oknami. Veža je členená kordónovou rímsou a ukončená trojuholníkovými štítmi a ihlancovou helmicou. 

Súbor:Obručné (april 2013).jpg|Chrám sv. Demetria martýra


## Referencie

## Iné projekty


Kategória:Obce okresu Stará Ľubovňa
Kategória:Rusínske obce okresu Stará Ľubovňa
Pusté Pole (okres Stará Ľubovňa)

**Pusté Pole** je obec na Slovensku v okrese Stará Ľubovňa.

## Polohopis
Šarišská obec Puste Pole leží v doline potoka Hradlová, na styku Levočských vrchov a pohoria Čergov. Nachádza sa v nadmorskej výške , severozápadne od rovnomenného sedla. Kataster s rozlohou 324 ha bol vyčlenený z obce Krivany až začiatkom roku 1956, v ktorom sa osada Pusté Pole odčlenila od Krivian.

## Dejiny
Počiatky obce siahajú až do 13. storočia, keď sa v listine uhorského kráľa Štefana V. z roku 1270 objavuje názov "Bachamezey". Kráľ v listine potvrdil, že tento kráľovský poľovný revír ako aj Kamenicu daroval synom Detrika a jeho príbuzným. Pri vytyčovaní hraníc sa opäť spomína Bachamezey ako obec, odkiaľ ide cesta do Plavča. Dedina však koncom 15. storočia zanikla, jej kataster spustol a to sa odrazilo v maďarskom názve Pusztamező (Pusté Pole), ktorý sa objavuje koncom 16. storočia pri novo založenej obci *Vislanka* (Vizranka, Pusztamező). Od roku 1927 sa Vislanka objavovala už pod jediným názvom a preto keď sa roku 1956 osada stala samostatnou obcou, prevzala historický názov Pusté Pole.

## Doprava
Obec sa nachádza na trase historickej cesty do Poľska. Prechádza ňou cesta I/68 z Prešova do Starej Ľubovne a poľského Starého Sonču. V trase cesty prechádza i železničná trať 188 vedúca z Košíc cez Prešov, Pusté Pole a Plaveč do Poľska.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Stráňany (okres Stará Ľubovňa)

**Stráňany** (do roku 1948 *Folvark*, ) je obec na Slovensku v okrese Stará Ľubovňa.

## Polohopis
Stráňany sa nachádzajú na polceste medzi Starou Ľubovňou a Červeným Kláštorom. 

## Dejiny
Prvá písomná zmienka pochádza z roku 1343. Obyvatelia sa zaoberali hlavne poľnohospodárstvom, drotárstvom a prácou v lesoch. 

## Kultúra a zaujímavosti
### Pamiatky
* Gréckokatolícky Chrám ochrany presvätej Bohorodičky, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1857. Úpravami prešiel v 20. storočí. Interiér je zaklenutý pruskými klenbami s výsečami. Fasády sú členené s polkruhovo ukončenými oknami so šambránami. Veža vystupujúca z priečelia vo forme rizalitu je ukončená barokovou helmicou.

Súbor:Straniany kościół GC1.jpg|Chrám ochrany presvätej Bohorodičky
Súbor:Straniany kościół.1 GC1.jpg


### Turistika
Stráňany sú turistickým východiskom do Pienin. 

## Doprava
Stráňany majú autobusové spojenie do Starej Ľubovne, Spišskej Starej Vsi, Prešova a Košíc. Najbližšia železničná stanica sa nachádza v Starej Ľubovni.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Rusínske obce okresu Stará Ľubovňa
Sulín

**Sulín** je obec na Slovensku v okrese Stará Ľubovňa.

## Časti obce
* Sulín
* Závodie

## Kultúra a zaujímavosti
### Pamiatky
* Gréckokatolícky chrám sv. Michala archanjela, jednoloďová neoklasicistická stavba s pravouhlým ukončením presbytéria, párom bočných kaplniek a vežou tvoriacou súčasť jej hmoty, z roku 1879. Interiér je plochostropý. Nachádza sa tu trojetážový ikonostas z roku 1896. Oltár je klasicistický baldachýnový z roku 1837 s olejomaľbou Bratovražda Ábela. Fasády sú členené lizénami a segmentovo ukončenými oknami so šambránami. Veža vystupujúca z fasády vo forme rizalitu je členená kordónovými rímsami a ukončená barokovou helmicou. 

* Súbor ľudových domov, jednopodlažné zrubové stavby so sedlovou strechou, niektoré s podlomenicou, prevažne z prvej polovice 20. storočia. Pamiatkovo chránené sú domy č. 85, 90, 91 a 93. 

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Šarišské Jastrabie

**Šarišské Jastrabie** je obec na Slovensku v okrese Stará Ľubovňa.

## Kultúra a zaujímavosti
### Pamiatky
* Gréckokatolícky chrám zosnutia presvätej Bohorodičky, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z rokov 1812-1819. Úpravami prešiel v rokoch 1881, 1890 a 1924. Naposledy bol obnovený v roku 2011. Interiér je zaklenutý pruskými klenbami. Nachádza sa tu zariadenie z rokov 1924-1925. Fasády sú členené lizénami a polkruhovo ukončenými oknami. Veža vyrastá zo štítového priečelia vo forme rizalitu lemovaného pásovou rustikou, v hornej časti je členená lizénovým rámom a ukončená korunnou rímsou s terčíkom a barokovou helmicou s laternou. 

Súbor:Šarišské Jastrabie 3S1.jpg|Chrám zosnutia presvätej Bohorodičky


## Školstvo
Osemročná základná škola s vyučovacím jazykom ukrajinským začala svoju činnosť v školskom roku 1956-1957. Dovtedy miestne deti navštevovali školu v 8 km vzdialenej dedine Orlov. V školskom roku 1961/62 sa začalo vyučovanie v novej školskej budove a už s vyučovacím jazykom slovenským. Od septembra 1967 navštevujú 5.-9. ročník aj žiaci z Vislanky a Ďurkovej a o rok neskôr aj žiaci z Kyjova.

## Referencie

## Iné projekty

## Externé odkazy
* 
* Stránka gréckokatolíckej farnosti 


Kategória:Obce okresu Stará Ľubovňa
Veľká Lesná

**Veľká Lesná** (gor. *Ryfold*) je obec na Slovensku v okrese Stará Ľubovňa.

## Dejiny
Prvá zmienka o obci je z 1. polovice 14. storočia. Veľká Lesná patrila medzi majetok kartuziánov z Červeného Kláštora. Obec sa volala Richwald, čo v preklade znamená bohatý les. Veľká Lesná ako údajne prvá obec v Zamagurí začala pestovať zemiaky. V 18. storočí sa nachádzala vo Veľkej Lesnej aj sklárska huta, zachovali sa z nej len pozostatky.

V 16. storočí obec dosídlili valasi. Súčasnú podobu mena obec získala v roku 1948.

V súčasnosti goralské nárečie v obci ovláda absolútna väčšina obyvateľstva, pričom až 80% detí ho ovláda aktívne.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová gotická stavba s pravouhlým ukončením presbytéria a predstavanou vežou, zo začiatku 14. storočia. Úpravami prešiel počas renesancie, v období okolo roku 1650, keď vznikli dodnes zachované nástenné maľby. V tomto období bol kostol evanjelický. Ďalšie úpravy sa uskutočnili počas obdobia baroka, keď bol novo zariadený a v exteriéri pristavali murovanú južnú predsieň a vznikla baroková helmica veže a sanktusník. Interiér je zaklenutý krížovými rebrovými klenbami. Zo stredovekej etapy sa tu dochovalo pastofórium s kovanou mrežou a reliéfnou hlavou Krista. Nachádzajú sa tu renesančné nástenné maľby zobrazujúce pašiový cyklus na severnej stene presbytéria a rastlinné motívy na klenbe. Ďalej sa tu nachádza maľovaná baroková empora s jednomanuálovým organom of firmy Rieger z roku 1899. Oltáre sú historizujúce z konca 19. storočia. Fasády sú členené polkruhovo ukončenými oknami so šambránami, nárožnou bosážou a podrímsovým oblúčkovým vlysom. Veža je ukončená barokovou helmicou s laternou, sanktusník malou cibuľou. Murovaná predsieň má manzardovú striešku. Pri kostole stojí 350-400 ročná lipa.

* Cintorínska kaplnka sv. Šebastiána, jednoloďová klasicistická stavba s polkruhovým záverom a predstavanou vežou, z roku 1812. Stojí na mieste staršej drevenej stavby. Fasády kaplnky sú hladké s polkruhovo ukončenými oknami. Veža je ukončená barokovou helmicou s laternou. Nachádza sa tu zvon zo zaniknutej osady Svätá Margita.

* Zvonica, murovaná stavba na pôdoryse obdĺžnika so stanovou strechou. Fasády sú členené lizénovými rámami, rezonančné otvory sú polkruhovo ukončené.

* Súbor ľudových stavieb, ide o jednopodlažné zrubové stavby so sedlovou strechou a typickou kombináciou drevenej nosnej konštrukcie a sýto modrého škárovania na fasáde.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Goralské obce na Slovensku
Veľký Lipník (obec)

**Veľký Lipník** je obec na Slovensku v okrese Stará Ľubovňa v Prešovskom kraji.

## Polohopis
Obec Veľký Lipník leží na styku Pienin a Spišskej Magury v doline potoka Lipník a jeho prítoku Šoltysa. Z hľadiska jej geografickej polohy v rámci Slovenska sa nachádza v Prešovskom kraji v severozápadnej časti okresu Stará Ľubovňa.

## Kultúra a zaujímavosti
### Pamiatky
* Gréckokatolícky chrám sv. Michala archanjela, jednoloďová barokovo-klasicistická stavba so segmentovým ukončením presbytéria, transeptom a predstavanou vežou, z roku 1794. Obnovou prešiel v roku 1930. Interiér je zaklenutý pruskými klenbami, kríženie českou placoku, podobne aj presbytérium s konchou. Nachádza sa tu neobarokový ikonostas a oltár zo začiatku 20. storočia. Murovaná kazateľnica je rokoková z druhej polovice 18. storočia. Fasády chrámu sú členené polkruhovo ukončenými oknami so šambránami. Veža je ukončená korunnou rímsou s terčíkom a barokovou helmicou. Nad krížením a presbytériom sú menšie sanktusníky ukončené cibuľami.

Súbor:Straniany P27-1.jpg|Chrám sv. Michala archanjela
Súbor:Veľký Lipník Wielki Lipnik 3.jpg
Súbor:Veľký Lipník, okres Stará Ľubovňa (05).jpg


### Turistika
* Celoročne vhodné vychádzkové terény – značné turistické chodníky pre peších, cyklistov resp. lyžiarov (Vyšné Ružbachy - kúpele, Červený Kláštor, Haligovské skaly, Poľsko)
* Blízky národný park PIENAP (splav na pltiach po Dunajci, Tri koruny, Sokolica, Červený Kláštor, Haligovské skaly, Jaskyňa Axamitka)
* Turistický prechod do Poľska v chotári obce – Kohutí vrch

## Občianska vybavenosť
V obci funguje Základná škola s materskou školou ako jeden právny subjekt. Plne organizovanú základnú školu (budova z roku 1964) s ročníkmi 1. – 9. navštevuje 151 žiakov. Materská škola má dve triedy a navštevuje ju celkom 35 žiakov. Školská jedáleň s dennou kapacitou 130 obedov zabezpečuje stravovanie žiakov ZŠ s MŠ.

V rozľahlej budove Obvodného zdravotného strediska majú ambulanciu všeobecný lekár pre dospelých, detská lekárka, zubná lekárka a lekáreň a to všetko s pôsobnosťou pre obce Veľký Lipník, Lesnica, Haligovce, Veľká Lesná a Stráňany.

## Šport
V obci pôsobí TJ Družstevník Veľký Lipník, zastrešujúci futbalový tím *FK Veľký Lipník*.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Starina

**Starina** môže byť:
* staré, nepotrebné veci; prežitok, prežitá minulosť
* zastarano: vec zachovaná z minulosti, starožitnosť
* minuloročná neskosená suchá tráva
* vo vinárstve: drevo viniča staršieho ako dva roky, pozri starina (vinič)
* v geografii:
** obec v okrese Stará Ľubovňa, pozri Starina (okres Stará Ľubovňa)
** zaniknutá obec v okrese Snina, pozri Starina (okres Snina)
** vodná nádrž, pozri Starina (vodná nádrž)
** prítok Popradu, pozri Starina (potok)
Svätá Mária

**Svätá Mária** môže byť:

* matka Ježiša Krista (podľa kresťanských náboženstiev), pozri Panna Mária
* obec na Slovensku v okrese Trebišov, pozri Svätá Mária (okres Trebišov)
Starina (okres Snina)

**Starina** () bola obec na Slovensku v okrese Snina. Bola vysťahovaná kvôli výstavbe Starinskej priehrady.

Pôvodná obec sa rozprestierala pod dnešnou vodnou hladinou. Pomník padlým v prvej svetovej vojne sa nachádza v zátoke pod Darnovom a pomník padlým pyrotechnikom v 2. svetovej vojne pod hrádzou. Pod Magurou sa nachádza minerálny prameň. Nad hrádzou Vodárenskej nádrže Starina sa nachádza vyhliadka.

## Ďalšia literatúra
* 

Kategória:Zatopené obce na Slovensku
Kategória:Stakčín
Radošovce (okres Skalica)

**Radošovce** sú obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová pôvodne gotická stavba s polygonálnym ukončením presbytéria a predstavanou vežou z druhej polovice 15. storočia. Rozšírený bol v roku 1560. Výraznou barokovou úpravou prešiel v rokoch 1744-1762, ďalšie úpravy sa uskutočnili v 19. storočí. Fasády kostola sú členené lizénovými rámami a polkruhovo ukončenými oknami so šambránami. Barokové priečelie je členené pilastrami a ukončené volútovým štítom s tympanónom s nikou. Veža je horizontálne členená kordónovou rímsou, na nárožiach má kvádrovanie. V hornej časti je lemovaná pilastrami a ukončená korunnou rímsou s terčíkom s hodinami a ihlancou helmicou dekorovanou nárožnými vežicami. 

* Kaplnka sv. Stanislava, klasicistická stavba na pôdoryse kruhu s polkruhovým záverom a predstavanou predsieňou zo začiatku 19. storočia. Rozšírená bola na konci 19. storočia. Zariadenie kaplnky pochádza zo začiatku 20. storočia, okrem obrazu sv. Stanislava z polovice 19. storočia. Fasády kaplnky sú členené pilastrami a termálnymi oknami. Ukončená je kupolou. Predsieň je ukončená trojuholníkovým štítom a malou strešnou vežou so zvonovitou helmicou. 

* Socha Piety, ľudová baroková socha na stĺpe z prvej polovice 19. storočia. Nachádza sa pred kostolom. 

Súbor:Radošovce kostol 06.jpg|Kostol Narodenia Panny Márie
Súbor:Radošovce kostol 08.jpg
Súbor:Radošovce kaplnka 02 01.jpg|Kaplnka sv. Stanislava
Súbor:Radošovce kaplnka 02 04.jpg
Súbor:Radošovce Pieta.jpg|Socha Piety

## Osobnosti obce
### Rodáci
* Ľudmila Pajdušáková (* 1916 – † 1979), astronómka a fyzička
*Ján Vetva (* 1923† 2019), rímskokatolícky kňaz, salezián, básnik (vlastním menom Vít Ušák), publicista, prekladateľ.

## Partnerské obce
*  Kirchroth, Nemecko
*  Bořetice, Česko

## Referencie

## Iné projekty

## Externé odkazy
* 


Kategória:Obce okresu Skalica
Vislanka

**Vislanka** je obec na Slovensku v okrese Stará Ľubovňa.

## Kultúra a zaujímavosti
### Pamiatky
* Gréckokatolícky chrám sv. Kozmu a Damiána, jednoloďová neskoroklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1842. Úpravami prešiel v roku 1911. Interiér je zaklenutý pruskými klenbami. Vnútorné zariadenie s ikonostasom je zo začiatku 20. storočia. Fasády sú hladké so segmentovo ukončenými oknami. Veža s nárožnými zaobleniami vystupuje z priečelia vo forme rizalitu, je členená kordónovou rímsou a ukončená korunnou rímsou a ihlancovou helmicou. 

Súbor:Vislanka13Slovakia4.JPG|Chrám sv. Kozmu a Damiána
Súbor:Vislanka 3S1.jpg


## Referencie

## Iné projekty

## Externé odkazy
* 


Kategória:Obce okresu Stará Ľubovňa
Baňa (okres Stropkov)

**Baňa** je obec na Slovensku v okrese Stropkov.

## Polohopis
Obec leží v Nízkych Beskydách na pravostrannom prítoku Ondavy vo výške 413 m. Samostatnou obcou sa stala v roku 1957, dovtedy bola súčasťou bývalej obce Bokša, terajšej mestskej časti Stropkova.

## Obyvateľstvo
### Počet obyvateľov

### Etnické zloženie
Údaje: *Sčítanie obyvateľov, domov a bytov v roku 2011, Štatistický úrad SR*

### Jazykové zloženie
Udaje: *Sčítanie obyvateľov, domov a bytov v roku 2011, Štatistický úrad SR*

### Náboženské zloženie
Údaje: *Sčítanie obyvateľov, domov a bytov v roku 2011, Štatistický úrad SR*

## Kultúra a zaujímavosti
### Kultúra
Každoročne sa 14. septembra koná celofarská púť na sviatok Povýšenia sv. Kríža, ktorú organizuje Rímskokatolícky farský úrad v Stropkove. Začiatkom milénia sa v prvý septembrový týždeň uskutočnilo niekoľko ročníkov cyklistických pretekov o pohár Tesly Stropkov s cieľom pri turistickej chate nad obcou.

## Referencie

## Iné projekty

## Externé odkazy
* 


Kategória:Obce okresu Stropkov
Breznička (okres Stropkov)

**Breznička** je obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám sv. Michala Archanjela, jednoloďová klasicistická stavba s polygonálnym ukončením presbytéria a predstavanou vežou, zo začiatku 19. storočia. Stojí na mieste staršej drevenej stavby. Chrám prešiel obnovou v roku 1905 a po druhej svetovej vojne. Interiér je zaklenutý valenou klenbou s lunetami, presbytérium českou plackou. Nachádza sa tu zariadenie s ikonostasom. Fasády sú hladké, členené oknami s polkruhovým záklenkom. Veža je ukončená barokovou helmicou, nad presbytériom je malý sanktusník.

Súbor:Breznička, kostol.jpg|Chrám sv. Michala Archanjela


## Referencie

## Iné projekty

## Externé odkazy
* 


Kategória:Obce okresu Stropkov
Bukovce (okres Stropkov)

**Bukovce** () je obec na Slovensku v okrese Stropkov. 

Obec vznikla v roku 1964 zlúčením obcí Malé Bukovce (býv. Zemplínska župa) a Veľké Bukovce (býv. Šarišská župa).

## Kultúra a zaujímavosti
### Pamiatky
* Gréckokatolícky Chrám Povýšenia sv. Kríža, jednoloďová baroková stavba s polkruhovým ukončením presbytéria, dvoma bočnými kaplnkami a predstavanou vežou, z roku 1771. Ide o pútnický chrám, pôvodne súčasť areálu baziliánskeho kláštora Buková hôrka (Bukova hirka), prvá písomná zmienka o kláštore je z roku 1742. V roku 1796 bola dostavaná veža. Interiér je zaklenutý českými plackami. Nachádza sa tu zariadenie s barokovým ikonostasom. Fasády sú členené lizénovými rámami a oknami so segmentovým záklenkom a podseknutím. Veža s nárožným skosením je členená lizénovými rámami a ukončená barokovou helmicou s laternou. Nad presbytériom je malý sanktusník. Nad vstupom do kostola v podveží je exteriérová kazateľnica. V areáli kostola je umiestnená Kaplnka Premenenia Pána a novodobý objekt baziliánskeho monastiera. 

* Prícestná kaplnka, barokovo-klasicistická murovaná stavba na pôdoryse štvorca so sedlovou strechou, z prvej polovice 19. storočia.

* Prícestná kaplnka sv. Trojice, klasicistická murovaná stavba na pôdoryse štvorca so sedlovou strechou, z prvej polovice 19. storočia.

Súbor:Gojdic Pavol Bukova Horka 1946.jpg|Chrám Povýšenia sv. Kríža v roku 1946
Súbor:Ikonostas Bukova Horka.jpg|Interiér chrámu s ikonostasom
Súbor:Jesus Christ icon Bukova Hora Stropkov Slovakia.jpg|Ikona so Žehnajúcim Kristom z ikonostasu
Súbor:Holy Mary 18 century Bukova Hora Slovakia.jpg|Panna Mária Hodegetria z ikonostasu


## Referencie

## Iné projekty

## Externé odkazy
* 


Kategória:Obce okresu Stropkov
Kategória:Gréckokatolícke pútnické miesta
Kategória:Pútnické miesta na Slovensku
Bystrá (okres Stropkov)

**Bystrá** () je obec na Slovensku v okrese Stropkov.

## Dejiny
Obec bola založená niekedy okolo roku 1570, šlo o najmladšiu obec v severnej časti stropkovského panstva.

## Kultúra a zaujímavosti
### Pamiatky
* Gréckokatolícky Chrám sv. Michala Archanjela, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1844. Obnovou prešiel po druhej svetovej vojne. Interiér je zaklenutý valenými klenbami. Nachádza sa tu zariadenie s ikonostasom. Fasády sú členené oknami s polkruhovým záklenkom a šambránami. Veža je ukončená barokovou helmicou s laternou. Nad presbytériom je malý sanktusník.

## Referencie

## Iné projekty


Kategória:Obce okresu Stropkov
Kategória:Rusínske obce okresu Stropkov
Duplín

**Duplín** je obec na Slovensku v okrese Stropkov.

## Dejiny
Do etnicky slovensko-rusínskej obce prišli na začiatku 20. storočia goralské rodiny z oblasti Zakopaného a Nového Targu, ktoré si ich tradície udržiavajú dodnes.

Goralské nárečie sa postupne z obce vytratilo. Ovláda ho minimálny počet dospelých či detí.

## Kultúra a zaujímavosti
### Pamiatky
* Rímskokatolícky Kostol povýšenia sv. Kríža, jednoloďová neoklasicistická stavba s polkruhovým ukončením presbytéria a predstavanou vežou, z roku 1861. Autorom stavby je architekt Jakub Vitecz. V roku 1939 spolu s obcou vyhorel. Obnovou prešiel po druhej svetovej vojne v roku 1949 a naposledy v rokoch 1999 – 2006. Interiér je zaklenutý pruskými klenbami, presbytérium konchou. Nachádza sa tu secesná krstiteľnica z tepaného železa z roku 1913. Na empore je umiestnený jednomanuálový organ od firmy Rieger z roku 1892. Fasády sú členené lizénami a oknami s polkruhovým záklenkom. Veža je členená kordónovou rímsou, lizénovým rámom a ukončená korunnou rímsou s trojuholníkovými štítmi a ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Stropkov
Havaj (okres Stropkov)

**Havaj** () je obec na Slovensku v okrese Stropkov.

## Polohopis

### Ulice
Cigánska, Komenského, Chalajivka, Zhari, Pod Dielom, Pod Stráňou, Polianka, Tabla, Furča

### Vodné toky
Obcou tečie Poliansky potok.

## Dejiny
Obec založil pravdepodobne šoltýs havaj s poddanými, asi valašského pôvodu, podľa zákupného práva. Pred rokom 1430 obec patrila šľachticom z Perína, ako súčasť stropkovského panstva, ktoru zostala aj počas 17. storočia.

Obyvatelia obce odvádzali daň od: 1567 6, 1582 4, 1610 1,5 a 1635 0,5 porty.

V roku 1610 v Havaji bolo obývaných 26 domov poddaných, dom šoltýsa a pravoslávna fara, doklad o chráme je z roku 1601.

V roku 1715 a 1720 v obci bolo 13 a 10 poddanských domácností. K obci patril vodný mlyn.

## Obyvateľstvo
Prevažná väčšina obyvateľov sa hlási ku gréckokatolíckej cirkvi. 

V obci je gréckokatolícka cerkev sv. Mikuláša Divotvorcu z r. 1825. 

## Kultúra a zaujímavosti
### Pamiatky
* Gréckokatolícky Chrám sv. Mikuláša, jednoloďová barokovo-klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1824. Stojí na mieste staršej drevenej stavby spomínanej už v roku 1601. Chrám prešiel obnovou na konci 19. storočia. Interiér je zaklenutý českou plackou. Nachádza sa tu zariadenie s ikonostasom z doby obnovy chrámu. Fasády sú členené oknami s polkruhovým záklenkom a šambránami. Veža vyrastá z priečelia vo forme rizalitu, ukončená je barokovou helmicou s laternou.

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Bžany (okres Stropkov)

**Bžany** sú obec na Slovensku v okrese Stropkov.

## Dejiny
Sídlisko založil šoltýs s usadlíkmi okolo roku 1365.

Prvý písomný doklad o dedine pochádza z roku 1372. Bola majetkovou súčasťou panstva Čičava. Neskôr ju vlastnili Barkóczyovci a Szirmayovci. V roku 1600 malo sídlisko asi 5 poddanských domov. V rokoch 1715 až 1720 tu postupne hospodárilo 9 až 10 poddanských domácností, v roku 1828 bolo 32 domov a 239 obyvateľov, v roku 1900 193 obyvateľov, v roku 1970 spolu 212 obyvateľov. Obyvatelia sa v minulosti zaoberali tradičným poľnohospodárstvom, drevorubačstvom, pálením drevného uhlia a povozníctvom. Do roku 1918 obec administratívne patrila do Zemplínskej stolice.

## Symboly obce
Erb: V striebornom (bielom) poli štítu zelená vetva bazy s čiernymi plodmi.

## Kultúra a zaujímavosti
### Pamiatky
* Mohylník, archeologická lokalita z obdobia praveku – eneolitu. Lokalita nie je prezentovaná. 

* Gréckokatolícky Chrám ochrany presvätej Bohorodičky v časti Valkov, jednoloďová neskorobaroková stavba s polkruhovým ukončením presbytéria a predstavanou vežou, z roku 1817. Chrám prešiel obnovou v roku 1927 a po druhej svetovej vojne. Interiér je zaklenutý pruskými klenbami. Nachádza sa tu zariadenie s ikonostasom. Fasády chrámu sú členené oknami so záklenkom v tvare stlačeného oblúka a združenými lizénami. Veža s nárožným zaoblením je členená lizénovým rámom a ukončená barokovou helmicou s laternou. Chrám sa nachádza v ohradenom areáli, do ktorého sa vstupuje vstupnou bránou, slúžiacou zároveň ako zvonica.

* Gréckokatolícky Chrám sv. Mikuláša v Bžanoch, jednoloďová klasicistická stavba s polkruhovým ukončením presbytéria a predstavanou vežou, z obdobia okolo roku 1825. Chrám prešiel obnovou v roku 1886 a v roku 1967. Interiér je zaklenutý pruskými klenbami a českými plackami. Nachádza sa tu zariadenie s ikonostasom z doby vzniku chrámu. Fasády chrámu sú členené oknami so záklenkom v tvare stlačeného oblúka a lizénami. Veža je členená lizénovým rámom a ukončená ihlancovou helmicou. Nad vstupom do kostola je nápisová tabuľa s vročením obnovy stavby v roku 1886.

## Referencie

## Iné projekty

## Externé odkazy
* 


Kategória:Obce okresu Stropkov
Chotča

**Chotča** je obec na Slovensku v okrese okrese Stropkov.

## Polohopis
Rázovitá obec Chotča leží v Nízkych Beskydách v doline rovnomennej rieky Chotčianky. Mierne zvlnený povrch chotára je pahorkatina a tvoria ho flyšové súvrstvia a štvrtohorné usadeniny.

### Vodné toky
Chotčianka

## Dejiny
Počiatky Chotče súvisia s dejinami Stročína a jeho panstva. K tomuto panstvu až do roku 1379 patrilo územie obce od Chotčianky, ktorá bola zároveň chotárnou hranicou Stropkova a Chotče, až po obec Dubová a hranice s Poľskom. Je to takmer celé územie okresu Svidník v hraniciach do roku 1960.

## Kultúra a zaujímavosti
### Pamiatky
* Rímskokatolícky Kostol Božského srdca Ježišovho, jednoloďová eklektická stavba s polygonálnym ukončením presbytéria a vežou tvoriacou súčasť jej hmoty, z roku 1910. Stojí na mieste dreveného kostola, aj keď už v stredoveku tu bol doložený farský kostol. Interiér je zaklenutý segmentovou klenbou. Fasády sú členené opornými piliermi a oknami s polkruhovým záklenkom. Veža s nárožným skosením je ukončená ihlancovou helmicou.

* Prícestná kaplnka, murovaná barokovo-klasicistická stavba so segmentovým záverom, z prvej polovice 19. storočia. Vstup do kaplnky má polkruhový záklenok, strecha je sedlová.

* Vojnový cintorín z prvej svetovej vojny.

Súbor:Chotca kościół 20.08.08 p.jpg|Kostol Božského srdca Ježišovho
Súbor:Chotča 21 Slovakia 2.jpg


## Občianska vybavenosť
Do roku 1969 obec nemala kultúrny dom. Jeho výstavba sa realizovala v akcii „Z“ a ukončený bol v roku 1972. Okrem rímskokatolíckeho kostola sa tu nachádza aj gréckokatolícky chrám postavený v roku 1969. Po dokončení bol 21 rokov z dôvodov náboženských nezhôd zatvorený. Jeho vysviacka sa konala až 21. 11. 1990.

## Hospodárstvo
Z plodín sa najčastejšie pestuje jačmeň, pšenica, kŕmna repa, zemiaky a záhradná zelenina. Zo živočíchov sa najviac darí jelenej a srnčej zveri, diviakom, líškam, vyskytuje sa ojedinele aj vlk alebo rys.

## Školstvo
Základná škola bola zriadená v roku 1901, ale budova školy bola postavená ešte v roku 1894. Do prvej svetovej vojny sa vyučovalo v maďarskom jazyku. V slovenčine sa začalo vyučovať až v roku 1919 a škola mala názov „štátna ľudová škola“. Za zv. Slovenského štátu bola premenovaná na rímskokatolícku a gréckokatolícku ľudovú školu. V roku 1964 začala svoju činnosť Materská škola.

## Referencie

## Iné projekty

## Externé odkazy
* 


Kategória:Obce okresu Stropkov
Jakušovce

**Jakušovce** sú obec na Slovensku v okrese Stropkov.

## Polohopis
Obec je horskou obcou v Nízkych Beskydách v doline malého potoka ústiaceho do Brusničky. 

## Dejiny
Obec založená na zákupnom práve sa spomína v roku 1454. Patrila panstvu Stropkov od 16. storočia Dežőfiovcom, v 19. storočí Keglevičovcom. V roku 1715 mala 6 opustených a jednu obývanú domácnosť, 1720 tri domácnosti, 1787 bolo v obci 14 domov a 95 obyvateľov. V roku 1828 mala obec 20 domov a 154 obyvateľov. Živila sa povozníctvom a prácou v lesoch. Za prvej ČSR pracovali v poľnohospodárstve a v lesnom hospodárstve. Počas 2. sv. vojny obyvatelia spolupracovali s partizánmi. V roku 1944 Nemci obec vypálili. V roku 1947 sa časť obyvateľov presídlila na Ukrajinu v bývalom ZSSR. Dnes obyvatelia pracujú v priemyselných podnikoch a súkromných firmách na okolí. V súčasnosti má obec 44 obyvateľov a kataster s rozlohou 550 ha.

## Kultúra a zaujímavosti
### Pamiatky
* Gréckokatolícky Chrám Panny Márie Ochrankyne, jednoloďová neskorobaroková stavba s polygonálnym ukončením presbytéria a predstavanou vežou, z roku 1790. Stojí na mieste staršej drevenej stavy z roku 1726. Členený je ako typické lemkovské chrámy na tri časti, presbytérium, štvorcovú loď a babinec. Ide však už o murovanú stavbu. Chrám prešiel obnovou v rokoch 1909 – 1910 a po druhej svetovej vojne. Interiér je zaklenutý pruskými klenbami. Nachádza sa tu zariadenie s baldachýnovým oltárom a ikonostasom, z konca 18. storočia. Fasády sú hladké, členené oknami so záklenkom v tvare stlačeného oblúka. Veža je ukončená barokovou helmicou s laternou. 

### Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Kategória:Obce vypálené počas druhej svetovej vojny na Slovensku
Podhorany

**Podhorany** môžu byť:
* obec v okrese Kežmarok, pozri Podhorany (okres Kežmarok)
* obec v okrese Nitra, pozri Podhorany (okres Nitra)
* obec v okrese Prešov, pozri Podhorany (okres Prešov)
Krišľovce

**Krišľovce** sú obec na Slovensku v okrese Stropkov.

## Dejiny
Obec je najmladšia v tamojšej doline. Vznik spadá medzi roku 1454 a 1465 a vznikla založením šoltýsom s poddanými podľa zákupného práva. Názov obce pochádza od mena alebo prezývky šoltýsa.

Počas 15.17. storočia obec patrila stropkovskému panstvu. Obyvatelia obce boli zdanení od: 1567 1, 1582 1,5, porty. Na začiatku 17. storočia (16101620) bola obec opustená. Noví obyvatelia prišli okolo roku 1625.

V rokoch 16391651 v Krišlovciach bývala 1 rodina šoltýsa a tri valašské domácnosti, 1715 1 a 1720 2 sedliacke domácnosti.

Obec bola koncom novembra 1944 vypálená, ustupujúcimi nemeckými vojakmi. Zhorela celá obec.

## Referencie

## Iné projekty

## Externé odkazy
* Oficiálna stránka obce


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Kručov

**Kručov** je obec na Slovensku v okrese Stropkov. Pôvodne až do roku 1992 sa volal Ruský Kručov.

## Poloha
Kručov  leží v juhozápadnej časti Ondavskej vrchoviny, v nadmorskej výške okolo 210 m.
 
## Dejiny
Prvá správa o dedine Kručov je v listine z roku 1382 o vrátení Kručova a susedných dedín, ktoré zabral Peter Cudár oprávneným vlastníkom (šľachti z Rozhanoviec) a pričlenil k panstvu Makovica. Kručov pravdepodobne založil šoltýs s poddanými podľa zákupného práva. Názov dediny bol prevzatý od staršieho názvu miestneho potoka. V písomnostiach zo 14. – 15. storočia sa vyskytuje v ľudovom názve Kručov, v písomnostiach zo 16. – 17. storočia v maďarizovanom názve bez koncového – v. Až začiatkom 18. storočia bol maďarizovaný, úradný názov rozšírený o rozlišujúcu časť v zmysle Rusínsky Kručov. Hoci sa Cudarovci aj neskôr usilovali získať, či zabrať Kručov do svojho vlastníctva, zostala táto dedina aj v 15. – 17. storočí trvalou majetkovou súčasťou panstva Čičava a vo vlastníctve šľachticov z Rozhanoviec, Bátoriovcov a ich dedičov. V roku 1493 hospodárila v Kručove okrem domácnosti šoltýsa len jedna poddanská domácnosť.

Tamojšie sídlisko malo v roku 1600 obývaných trinásť poddanských domov, dom šoltýsa, pravoslávny chrám a dom farára. Na prelome 16. a 17. storočia bol Kručov stredne veľkou dedinou s rusínskymi, poddanskými aj farskými obyvateľmi. V 17. storočí valašské domácnosti chudobneli a ubúdalo ich.

Až koncom 17., prípadne začiatkom 18. storočia, poddanských domácností pribúdalo. V rokoch 1715 a 1720 žilo v Kručove po desať sedliackych domácností.

## Kultúra a zaujímavosti
### Pamiatky
* Gréckokatolícky Chrám sv. Paraskevy, jednoloďová baroková stavba s polkruhovým ukončením presbytéria a predstavanou vežou, asi zo 70. rokov 18. storočia. Stojí na mieste staršej drevenej stavby spomínanej v roku 1600. Chrám prešiel obnovou v roku 2008. Interiér je zaklenutý pruskými klenbami, presbytérium konchou. Nachádza sa tu zariadenie s ikonostasom. Fasády sú členené lizénovými rámami a oknami s polkruhovým záklenkom. Veža je ukončená barokovou helmicou s laternou. 

Súbor:Kručov 17 Slovakia7.jpg|Chrám sv. Paraskevy
Súbor:Kručov 17 Slovakia3.jpg
Súbor:Kručov 17 Slovakia2.jpg


### Zaujímavosti
Na východnom Slovensku sa nachádzajú aj obce Vyšný Kručov (vzdialený len 20 km) a Nižný Kručov (44 km), kde si skrátene tiež hovoria Kručov.

## Občianska vybavenosť
Veľkosť katastra je 821 ha. V obci je kultúrny dom, materská škola so školskou jedálňou, gréckokatolícky chrám z konca 18. storočia a pravoslávny chrám. 
 
V obci sa nachádza Predajňa potravín M. Babej, predajňa potravín A. Capová, Stolárstvo R. Štefánik a PD Lomné, zaoberajúce sa poľnohospodárstvom.
 
Obec je členom združenia Ondava so sídlom v Duplíne od roku 2003. Pravidelne, každoročne, sa tu uskutočňujú oslavy Deň Matiek a športový deň.
  
Okolie obce je vhodné na turistiku a agroturistiku.

## Fotogaléria

Obrázok:Kručov, Pravoslávny chrám.jpg|Pravoslávny chrám


## Referencie

## Iné projekty

## Externé odkazy
* 
* Pôvodné názvy Kručova


Kategória:Obce okresu Stropkov
Korunková

**Korunková** je obec na Slovensku v okrese Stropkov.

## Názov
**Vývin názvu obce**
* 1410 – *Puczagshaw*, neskôr *Puczarhavv*
* 1430 – *Puczak*
* 1454 – *Puczaak*
* 1786 – *Puczak*
* 1808 – *Puczák*, *Pucákowce*
* 1863, 1888 – 1902, 1920 – *Pucák*
* 1873 – 1882 – *Pucákfalva*
* 1907 – 1913 – *Pusztaháza*
* 1920 – 1955 – *Pucák*
* 1955 – *Korunková*

## Dejiny
Pri prvej písomnej zmienke v roku 1408 bol použitý nemecký názov „Puczagshaw“, ktorého preklad je Pucákova Poruba. Obec teda založil šoltýs Pucak s poddanými podľa zákupného práva. Od založenia až po 17. storočie obec patrila stropkovskému panstvu.

Obyvatelia obce boli zdanení od: v roku 1567 3, 1582 3,5, 1610 1 a 1635 0,5 porty.

## Kultúra a zaujímavosti
### Pamiatky
* Gréckokatolícky Chrám sv. Demetera, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1776. Stojí na mieste staršej drevenej stavby stojacej už v roku 1601. Chrám prešiel obnovou v roku 1930. V roku 1962 bola pristavaná sakristia. Ostatnou obnovou prešiel v roku 2007. Interiér je zaklenutý pruskými klenbami. Nachádza sa tu zariadenie s ikonostasom z roku 1930. Fasády sú hladké, členené oknami so segmentovým záklenkom. Veža s nárožným zaoblením je ukončená barokovou helmicou s laternou. Nad presbytériom je malý sanktusník.

### Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Kategória:Obce vypálené počas druhej svetovej vojny na Slovensku
Lomné

**Lomné** je obec na Slovensku v okrese Stropkov.

## Dejiny
K obci sa vzťahuje správa z roku 1347, keď Roland syn Mikča vypálil Lomné, ktoré vtedy patrilo šľachticom z Rozhanoviec k ich panstvu Čičava. Tí sa obec snažili obnoviť, avšak už v roku 1357 došlo k ďalšiemu prepadu (opäť Roland), pri ktorom obesili šoltýsa Petra, upálili jeho dcéru a zranili ženu. Ešte v roku 1363 mali obyvatelia obce slobodu počas plynutia lehoty podľa zákupného práva. Obec však určite existovala pred rokom 1347 a je pravdepodobné, že už pred 14. storočím.

Obyvatelia obnovenej obce mali pravoslávny chrám a kňaza, čo potvrdzuje správa z roku 1601. Informácia o vodnom mlyne je z roku 1409.

V roku 1550 tu žilo a hospodárilo 13 sedliackych a jedno šoltýske hospodárstvo. Obyvatelia obce boli zdanení od: 1567 3,5, 1582 3,5, 1610 1,5, 1635 0,375 porty.

V roku 1600 v Lomnom bolo 18 poddanských, 1 šoltýsky dom a dom pravoslávneho kňaza. V roku 1715 6 a 1720 5 domácností poddaných.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová neskorobaroková stavba so segmentovým ukončením presbytéria a predstavanou vežou, z rokov 1788 – 1789. Stojí na mieste staršej drevenej stavby spomínanej v roku 1601. Predstavuje murovanú obdobu typických trojpriestorových lemkovských cerkví, tvorených presbytériom, štvorcovou loďou a predstavaným babincom v podveží. Chrám prešiel obnovou po druhej svetovej vojne a v 70. rokoch 20. storočia. Interiér je zaklenutý pruskými klenbami, presbytérium valenou klenbou. Nachádza sa tu zariadenie s ikonostasom zo začiatku 20. storočia. Fasády sú hladké, členené oknami s polkruhovým záklenkom. Veža s nárožným zaoblením je ukončená korunnou rímsou s terčíkom a barokovou helmicou s laternou. Loď a presbytérium majú manzardové strechy ukončené barokovými helmicami.

Súbor:Lomné 17 Slovakia.jpg|Chrám sv. Michala archanjela
Súbor:Lomné 17 Slovakia1.jpg|Detail strechy chrámu


## Referencie

## Iné projekty

## Externé odkazy
* 


Kategória:Obce okresu Stropkov
Abrahámovce (okres Kežmarok)

**Abrahámovce** (, 19271952 *Abrahamovce-Pikovce*, 19521982 *Abrahamovce*) sú obec na Slovensku v Kežmarskom okrese, Prešovskom kraji.

## Poloha
Obec leží na juhozápadných svahoch Levočských vrchov, v blízkosti Popradu. 5 km od Abrahámoviec je obec Vrbov s termálnym kúpaliskom, neďaleko sa nachádza i golfové ihrisko vo Veľkej Lomnici.

## Dejiny
Prvá písomná zmienka o obci je z roku 1286 (Abraham), v roku 1323 známa ako Abrahe, 1367 Abraamfalua, 1786 Abranowcze. Abrahámovce patrili do Stolice 10 špišských kopijníkov. Obyvateľstvo sa venovalo prevažne poľnohospodárstvu, košíkárstvu a povozníctvu.

## Národnostné zloženie

údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

## Pamiatky
* kostol sv. Šimona a Júdu - rímskokatolícky kostol zo začiatku 14. storočia, neskôr však upravovaný
* gotický oltár zo 14.-15. storočia

## Referencie

## Iné projekty

## Externé odkazy
* 


Kategória:Obce okresu Kežmarok
Kolbovce

**Kolbovce** sú obec na Slovensku v okrese Stropkov.

## Dejiny
Obec pravdepodobne vznikla založením šoltýsom s usadlíkmi na základe zákupného práva v 14. alebo začiatkom 15. storočia. Patrila k stropkovskému panstvu.

Obyvatelia odvádzali daň od 1567 2, 1582 2,5, 1610 1,25 a 1635 0,5 porty.

## Kultúra a zaujímavosti
### Pamiatky
* Gréckokatolícky Chrám sv. Kozmu a Damiána, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1831. Stojí na mieste staršej drevenej stavby z roku 1726. Chrám prešiel obnovou opakovanie v 20. storočí. Interiér je zaklenutý drevenou klenbou, tvarovo podobnou pruskej klenbe. Nachádza sa tu zariadenie s ikonostasom. Fasády sú hladké, členené oknami s polkruhovým záklenkom. Veža vystupuje z priečelia vo forme rizalitu, je ukončená malou barokovou helmicou. 

* Vojnový cintorín z prvej svetovej vojny.

### Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Krušinec

**Krušinec** je obec na Slovensku v okrese Stropkov v Prešovskom kraji.

## Polohopis
Obec leží v pohorí Nízke Beskydy, v dolnej častí doliny Chotčianky, v nadmorskej výške okolo 210 m. V obci je spoločenská sála, dom smútku a gréckokatolícky kostol. Približne 20 kilometrov od Krušinca sa nachádza rekreačná oblasť Domaša. Najbližšími mestami sú Stropkov (3 km), Svidník (15 km), Medzilaborce (29 km), Bardejov (43 km), Vranov nad Topľou (50km), Prešov (53 km) a Krosno (61 km, PL).

## Obyvateľstvo
V obci Krušinec žije 237 ľudí. Z tohto počtu je vo veku do 18 rokov 61 obyvateľov, od 19 do 60 rokov 135 obyvateľov a nad 61 rokov 41 obyvateľov.

## Dejiny
Najstaršia písomná zmienka o Krušinci sa nachádza v daňovom súpise z roku 1551, kedy sedliacke domácnosti prvý raz platili daň kráľovi.
Osídlenie tu začalo vznikať v 30. rokoch 16. storočia. Vybudovali ho usadlíci na čele so šoltýsom podľa zákupného práva. V písomnostiach sa vyskytuje pod pôvodným názvom Krušinec, ktorý je odvodený od mena prvého šoltýsa, prípadne to bol starší názov údolia, v ktorom osídlenie vzniklo. Krátko pred rokom 1567 dedinu čiastočne spustošilo kráľovské vojsko. Štyri sedliacke domácnosti aj so šoltýsom zutekali, ale šoltýska domácnosť sa čoskoro vrátila. V roku 1588 tu žili aj dve želiarske domácností. V roku 1600 tu bol aj jeden poddanský dom. V roku 1618 patrilo šoltýstvo s mlynom štyrom domácnostiam. Krušinec patril k rusínskym dedinám na panstve Makovica. Začiatkom 17. storočia sa tu usadilo nové obyvateľstvo a obec sa zväčšovala. V roku 1618 okrem šoltýskych obydlí s mlynom, bolo 6 obývaných poddaných domov. Obyvatelia Krušinca sa zaoberali poľnohospodárstvom.

Obec bola v októbri 1944 za pomoc partizánom vypálená nemeckými vojakmi.

## Kultúra a zaujímavosti
### Pamiatky
* Gréckokatolícky Chrám ochrany Presvätej Bohorodičky, jednoduchá jednoloďová stavba s pravouhlým ukončením presbytéria a predstavanou vežou, z roku 1889. Interiér, loď aj presbytérium sú zaklenuté korýtkovou klenbou. Fasády sú členené oknami s polkruhovým záklenkom a šambránami. Veža je ukončená barokovou helmicou s laternou.

### Kultúra
V obci sa každoročne konajú akcie pre rôzne vekovú skupiny. Ide najmä o Deň matiek, v ktorom si deti pripravujú za pomoci ich starších kamarátov program, s ktorým vystúpia. Ďalej je to Deň hier, počas ktorého sú organizované športové súťaže, rozdáva sa guľáš a občerstvenie. Tradičným sa taktiež stal aj Štefánsky stolnotenisový turnaj, ktorý sa koná každoročne 26. decembra (na Štefana).

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Obce vypálené počas druhej svetovej vojny na Slovensku